סביון איינשטיין

סביון איינשטיין (נולדה ב-27 באפריל 1982) היא תסריטאית, מפיקה ופרסומאית. בתו של שדר הספורט מאיר איינשטיין.

ביוגרפיה 
איינשטיין נולדה בירושלים למאיר ואוליביה איינשטיין. את לימודי התיכון השלימה בתיכון ליד האוניברסיטה ובשנת 2003, סיימה בהצטיינות קורס הפקה ראשון במכללת "הבצפר" בתל אביב.

את דרכה המקצועית החלה כמפיקת פרסומות לטלוויזיה, תחילה ב"קדישזון הפקות" כמפיקה בפועל ומאוחר יותר כמפיקה ראשית ב"גוסטבו הפקות". איינשטיין הפיקה למעלה מ-100 קמפיינים, בין היתר עבור חברת קוקה-קולה, תאגיד יוניליבר, פרוקטר וגמבל, חברת ויזה, סוכנות יונדאי ועוד.

בין הפרסומות אותן הפיקה איינשטיין: סדרת הפרסומות של פוקס עם בר רפאלי ונועם טור, סדרת הפרסומות של עוף טוב עם דרור קרן, והפרסומת של הבנק הבינלאומי הראשון עם אסי כהן "פופקורן", עבורה זכו בקקטוס הזהב ופרסי אפי. בין השנים 2012–2013 שימשה איינשטיין כמבקרת סרטים באתר "סרט", שם ביקרה את הסרטים: "בכל מחיר", "ייסמין הכחולה", "הואלס האחרון" ו"הורג אותם ברכות".

בשנת 2007 התמחתה איינשטיין בחברת ההפקות של התסריטאי סטיבן זאיליאן כקוראת תסריטים. בשנת 2014, עברה איינשטיין להתגורר בלוס אנג'לס. באותה שנה תסריט שכתבה איינשטיין זכה בפרס ג'ופלין בתחרות התסריטים BlueCat והיא נבחרה להשתלם בסדנת כתיבה של "The Black List" בהדרכתם של התסריטאים מקס בורנשטיין וג'סיקה בנדינגר. בשנת 2017 נבחרה על ידי Tracking Board לאחת התסריטאיות המבטיחות בהוליווד.

בשנת 2016, תסריט לקומדיה רומנטית שכתבה איינשטיין הגיע לשלב חצי הגמר בתחרות התסריטאות של פרסי האוסקר - "The Nicholl Fellowship" וזכה במקום שני בתחרות התסריטים של CineStory בשנת 2018 נמכרו זכויות התסריט לסרטי סוני אותו מפיקים אליזבט בנקס ומקס הנדלמן.

משנת 2017, חברה איינשטיין בארגון Women In Film ובשנת 2018 התקבלה לאיגוד התסריטאים האמריקאי WGA.

בשנת 2019, התבקשה לשכתב את הקומדיה הרומנטית "בחצות" עבור נטפליקס וכתבה סדרה מוזיקלית עבור שירות הסטרימינג קוויבי יחד עם אורן זגמן. ב-2020, חברת ההפקה Media infornamt לקחה את הזכויות לתסריט קומי חדש שאיינשטיין כתבה, Staying Home, והוא יופק על ידי ג'ודי קיירו ומייקל סימפסון.

איינשטיין מתגוררת בלוס אנג'לס עם בעלה איתי אגמון ושני ילדיהם.

תסריטיה 
 2014 – The Longest Birthday (סרט)
 2016 – Superfecundation (סרט)
 2019 – Marriage Material (סדרה, יחד עם אורן זגמן)
 2020 – Staying Home (סרט)

פרסים

פרסומות

תסריטים

קישורים חיצוניים 

 "סוני" רכשה תסריט מסביון איינשטיין, בתו של מאיר איינשטיין, באתר מעריב
 "ידעתי שמאיר ירים ידיים כשלא יוכל לשדר יותר", באתר ידיעות אחרונות
 Spec Script Deal: “The Longest Birthday”, באתר medium
 #SAVION EINSTEIN, באתר womenandhollywood
 Constance Wu Could Star in Savion Einstein Comedy, באתר mxdwn

הערות שוליים 

2020 03
תסריטאיות ישראליות
תסריטאים ישראלים
אמנים ישראלים
ישראליות זוכות פרסים: אמנות
ישראליות זוכות פרסים
מהגרות מישראל לארצות הברית
מהגרים מישראל לארצות הברית
בוגרות התיכון ליד האוניברסיטה
בוגרי התיכון ליד האוניברסיטה
ישראליות שנולדו ב-1982
ישראלים שנולדו ב-1982